মুক্তির পর মুখতার আবার তার বিপ্লবী কর্মকান্ড শুরু করেন। ৬৮৫ খ্রীস্টাব্দে তাওয়াবিয়রা আইনুল ওয়ারদা যুদ্ধে উমাইয়াদের নিকট পরাজিত হয় এবং অধিকাংশ প্রাক আলীয় কুফাবাসী মুখতারের প্রতি আনুগত্য প্রকাশ করে। ইবনে আল জুবায়ের অশান্তি দমনের জন্য ইবনে ইয়াজিদের স্থলে আব্দুল্লাহ ইবনে মুতিকে কুফার শাসক নিযুক্ত করেন৷ কিন্তু তার এই সিদ্ধান্ত কোন কাজে আসেনি। মুখতার ও তার অনুসারীরা ৬৮৫ খ্রীস্টাব্দের ১৯ অক্টোবর বৃহস্পতিবার কুফার শাসককে পরাস্ত এবং এর নিয়ন্ত্রণ নেওয়ার পরিকল্পনা করে। ১৭ই অক্টোবর মুখতারের দল সরকারী বাহিনীর সাথে সংঘর্ষেে লিপ্ত হয়। মুখতার পূর্বনির্ধারিত সময়ের আগে বিদ্রোহ শুরুর জন্য মুখতার আগুন জ্বালিয়ে তার সৈন্যদের সংকেত দেন। ১৮ই অক্টোবরের বিকালের মধ্যেই সরকারী বাহিনী পরাস্ত হয়। ইবনে মুতি আত্মগোপন করেন এবং পরে মুখতারের সহযোগীতায় বসরায় পালিয়ে যান। পরের দিন সকালে, মুখতার "স্রষ্টার গ্রন্থ, রাসূল (সাঃ)-এর সুন্নাহ, রাসূলের পরিবারের জন্য প্রতিশোধ, দূর্বলদের রক্ষা ও পাপীদের সাথে যুদ্ধ" এই ভিত্তিতে মসজিদে কূফাবাসীদের কাছে বাইয়াৎ গ্রহণ করেন।

অভ্যুত্থান
জুবায়েরিয় শাসককে পরাস্ত
খাজির যুদ্ধ
পাল্টা-অভ্যূল্থান